system
Răspunde în limba română, în stilul Wikipedia, cat mai corect gramatical.
user
Ce cunoștințe ai despre subiectul Surduc, Sălaj?
assistant
Surduc (în maghiară Szurduk, alternativ Nagyszurduk) este satul de reședință al comunei cu același nume din județul Sălaj, Transilvania, România.

Istorie 
Numele localității ne arată că locuitorii de baștină erau slovaci. Prima mențiune documentară a așezării datează din anul 1554, când moșia și satul se aflau în proprietatea văduvei lui Imre Balassa, Anna Somi. Satul aparținea de Gârbou și împreună cu acesta făcea parte din cetatea Almașului din județul Cluj. În 1641, satul este moșie Csáky, dar devine renumit datorită baronului Miklós Jósika, primul romancier romantic maghiar, a cărui viață este strâns legată de castelul din localitate. După moartea tatălui său, survenită în 1824, se mută aici în 1834 și se dedică literaturii. Starea castelului este și astăzi relativ bună.

Versiunile denumirilor localității au fost: 1554 – Naghzwrdok, 1625 – Nagi Szurdok, 1630 – Nagy-Szurduk, 1733 – Szurduk, 1850 – Szurdok, Szurduku, 1854 – Szurduk, Surduc, 1930 – Surduc, 1966 – Surduc.

Numele satului este cuvânt de origine slavonă, surdec însemnând „cot”. Având în vedere că Someșul face cea mai mare cotitură în cursul său în dreptul satului Surduc, numele este justificat.

Geografie

Climă 
În Surduc, clima este caldă și temperată. Aceasta se caracterizează prin precipitații semnificative chiar și în cele mai uscate luni și o temperatură medie anuală de 9,7°C. Clima de aici este clasificată ca Cfb de sistemul Köppen-Geiger.

Populație 
Conform recensământului efectuat în 2011, populația satului Surduc se ridică la 1.222 de locuitori, în scădere față de recensământul anterior din 2002, când se înregistraseră 1.437 de locuitori.

Economie 
În localitate a funcționat o mină de cărbune brun, închisă după 1989.

Educație 
În satul Surduc funcționează o grădiniță cu 36 de copii și un liceu tehnologic cu 370 de elevi. În cadrul liceului operează și o bibliotecă cu un fond minim de carte, care să acopere nevoile din unitate.

Sănătate 
Satul Surduc dispune de un cabinet de medicină de familie, un cabinet de medicină dentară și o farmacie.

Transporturi 
Surduc este traversat de drumul național DN1H Răstoci–Aleșd.

Prin Surduc trece a patra magistrală feroviară a țării, București–Brașov–Toplița–Deda–Dej–Jibou–Baia Mare–Satu Mare. Un total de 10 trenuri tranzitează în fiecare zi gara din Surduc.

Personalități 
 Vasile Pușcaș (n. 1952), profesor universitar, diplomat și politician
 Emanuel Petran (n. 1969), actor
 Călin Ioan Bot (n. 1970), episcop greco-catolic, auxiliar de Lugoj, episcop administrator eparhial Lugoj , episcop titular de Lugoj

Note

Legături externe 
 Hartă interactivă

Surduc, Surduc